CELEX: 32020D2137
Language: ro
Date: 2020-12-15 00:00:00
Title: Decizia (UE) 2020/2137 a Consiliului din 15 decembrie 2020 privind poziția care urmează să fie adoptată în numele Uniunii Europene în cadrul Comitetului CARIFORUM-UE pentru comerț și dezvoltare înființat prin Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte, în ceea ce privește instituirea unui Comitet special pentru servicii

18.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 430/15
               
            
         DECIZIA (UE) 2020/2137 A CONSILIULUI
         din 15 decembrie 2020
         privind poziția care urmează să fie adoptată în numele Uniunii Europene în cadrul Comitetului CARIFORUM-UE pentru comerț și dezvoltare înființat prin Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte, în ceea ce privește instituirea unui Comitet special pentru servicii
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat economic încheiat între statele CARIFORUM, pe de o parte și Comunitatea Europeană și statele membre ale acesteia, pe de altă parte (1) (denumit în continuare „acordul”) a fost semnat la 15 octombrie 2008 și se aplică cu titlu provizoriu din 29 decembrie 2008.
                  
               
                     (2)
                  
                  
                     În temeiul articolului 230 alineatul (4) din acord, Comitetul CARIFORUM-UE pentru comerț și dezvoltare poate să instituie și să supervizeze orice comitet special care să se ocupe de aspecte care țin de competența sa.
                  
               
                     (3)
                  
                  
                     Pentru a trata mai eficient toate aspectele din acord care se referă la comerțul cu servicii, Comitetul CARIFORUM-UE pentru comerț și dezvoltare intenționează să adopte o decizie prin care să instituie un comitet special pentru servicii.
                  
               
                     (4)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului CARIFORUM-UE pentru comerț și dezvoltare deoarece decizia prin care se instituie un comitet special pentru servicii va produce efecte juridice.
                  
               
                     (5)
                  
                  
                     Poziția Uniunii în cadrul Comitetului CARIFORUM-UE pentru comerț și dezvoltare în ceea ce privește instituirea unui comitet special pentru servicii ar trebui, prin urmare, să se bazeze pe proiectul de decizie a Comitetului CARIFORUM-UE pentru comerț și dezvoltare,
                  
               ADOPTĂ PREZENTA DECIZIE:
         
            Articolul 1
            
               (1)   Poziția care urmează să fie adoptată în numele Uniunii în cadrul Comitetului CARIFORUM-UE pentru comerț și dezvoltare înființat prin Acordul de parteneriat economic dintre statele CARIFORUM, pe de o parte, și Comunitatea Europeană și statele membre ale acesteia, pe de altă parte, în ceea ce privește instituirea unui comitet special pentru servicii se bazează pe proiectul de decizie a Comitetului CARIFORUM-UE pentru comerț și dezvoltare (2).
            
            
               (2)   Modificările minore aduse proiectului de decizie a Comitetului CARIFORUM-UE pentru comerț și dezvoltare pot fi acceptate de reprezentanții Uniunii în cadrul Comitetului CARIFORUM-UE pentru comerț și dezvoltare fără a fi necesară o altă decizie a Consiliului.
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 15 decembrie 2020.
            
               
                  Pentru Consiliu
               
               
                  Președintele
               
               J. KLOECKNER
            
         
         
            (1)  JO L 289, 30.10.2008, p. 3.
         
            (2)  A se vedea documentul ST 13287/20 pe portalul http://register.consilium.europa.eu